Blaze7451/Wiki-th-20250601 huggingface dataset:
ฮิโรชิ ฟูจิโอกะ

คูนิฮิโระ ฟูจิโอกะ (Fujioka Kunihiro) หรือ ฮิโรชิ ฟูจิโอกะ (Fujioka Hiroshi) เป็นนักแสดง นายแบบ นักแต่งเพลง นักร้องและพิธีกรชาวญี่ปุ่น เกิดเมื่อวันที่ 19 กุมภาพันธ์ ปีโชวะที่ 21 (ค.ศ. 1946,พ.ศ. 2489) เป็นนักแสดงที่เคยแสดงเป็นคาเมนไรเดอร์ หมายเลข 1 ในเรื่องคาเมนไรเดอร์ เมื่อปี พ.ศ. 2514
ในเดือนกันยายน 2562 เขาได้เปิดเผยว่าได้สมรสกับภรรยา ซึ่งเป็นคนนอกวงการ มาตั้งแต่ปี 2544 และมีบุตร 3 คนบุตรชายชื่อ มาโคโตะ (เกิดในปี 2546) ซึ่งเป็นนักแสดงเช่นเดียวกัน และบุตรสาวอีกสองคนชื่อ อามาเนะ (เกิดในปี 2548) และ ไม (เกิดในปี 2550)

**ผลงาน**

**ละคร**
 Q.E.D. (NHK, 2009, ep6)- Zukkoke Sanningumi (NHK, 2004)- Ashita ga Arusa (NTV, 2001, ep7)- Asuka (NHK, 1999)- Hana no Ran (NHK, 1994)- Kasuga no Tsubone (NHK, 1989)- Katsu Kaishu (NHK, 1974)- คาเมนไรเดอร์สตรองเกอร์(TV Asahi,1975 ep 38-39)  รับบท ฮอนโก ทาเคชิ/ไรเดอร์หมายเลข1- คาเมนไรเดอร์ V3 (TV Asahi, 1973, ep1-2,33-34) รับบท ฮอนโก ทาเคชิ/ไรเดอร์หมายเลข1- คาเมนไรเดอร์  (TV Asahi, 1971) รับบท ฮอนโก ทาเคชิ/ไรเดอร์หมายเลข1

**ภาพยนตร์**
 Kamen Rider No.1 (2016)- Kamen Rider # Heisei Rider VS Showa Rider Feat. Supersentai (2014)- Gyakkyou nine (2005)- K2 (1991)- In the Line of Duty III (1988)- Swordkill, aka Ghost Warrior (1986)- Japan Sinks, aka Submersion of Japan (Nippon Chinbotsu, 1973)

**อ้างอิง**

**แหล่งข้อมูลอื่น**
  Samurai-Hiroshi.com - Official website 
*0297800- 23057
หมวดหมู่:บุคคลที่เกิดในปี พ.ศ. 2489
หมวดหมู่:บุคคลที่ยังมีชีวิตอยู่
หมวดหมู่:บุคคลจากมัตสึยามะ
หมวดหมู่:นักพากย์ชายชาวญี่ปุ่น
หมวดหมู่:นักแสดงญี่ปุ่น
หมวดหมู่:มาสค์ไรเดอร์
ราโคจิ

ราโคจิ (kōji mold) หรือชื่อวิทยาศาสตร์ว่า Aspergillus oryzae เป็นเชื้อราประเภทที่มีเส้นใย อยู่ในสกุล Aspergillus ซึ่งใช้ประโยชน์ในการหมักอาหาร โดยราชนิดนี้จะนิยมใช้ในอาหารจีนและอาหารญี่ปุ่นสำหรับการหมักซีอิ๊วจากถั่วเหลือง โดยเตรียมอยู่ในรูปของโคจิ ซึ่งเป็นหัวเชื้อที่ใช้เพื่อการหมัก นอกจากนั้นยังใช้กับกระบวนการ แซ็กคาริไฟ (กระบวนการเปลี่ยนแป้งให้เป็นน้ำตาล) ในข้าว ธัญพืช และมันฝรั่งในการทำเครื่องดื่มแอลกอฮอล์ เช่น หวงจิ่ว, สาเก, มักก็อลลี และ โชจู ซึ่งการนำ A. oryzae มาใช้นั้นมีมาตั้งแต่ 2,000 ปีที่ผ่านมา ซึ่งใช้ในการทำน้ำส้มสายชูที่หมักจากข้าว
ดร. เอจิ อิจิชิมะ จากมหาวิทยาลัยโทโฮกุ ได้เขียนถึงเชื้อรา A. oryzae ว่าเป็น “National Fungus” (ฟังไจแห่งชาติ) ในวารสารของสมาคมผู้ประกอบการเกี่ยวกับเครื่องดื่มแอลกอฮอล์ประเทศญี่ปุ่น (The Journal of The Brewing Society of Japan) เพราะความสำคัญของมันไม่เพียงแต่สำหรับการผลิตสาเก แต่ยังสำหรับการทำโคจิมิโซะ ซีอิ๊ว และส่วนประกอบอื่นๆ ของอาหารญี่ปุ่นพื้นบ้านแบบดั้งเดิม ซึ่งข้อเสนอของเขาได้รับการอนุมัติในที่ประชุมประจำปีของสมาคมปี 2006
“โคจิสีแดง” สร้างมาจาก Monascus purpureus

**ประวัติโคจิ**
300 ปีก่อนคริสตกาล – โคจิถูกนำมาใช้ครั้งแรกใน Zhouli (พิธีกรรมแห่งราชวงศ์โจว) ที่ประเทศจีน เป็นเหตุการณ์สำคัญที่นำมาซึ่งการพัฒนาความก้าวหน้าทางด้านอาหารของจีน ทำให้เกิดกรอบแนวคิดสำหรับสามเครื่องปรุงสำคัญที่หมักจากถั่วเหลือง คือ ซีอิ๊วและมิโซะ 

**คุณสมบัติในการทำเหล้าสาเกและการทดสอบ**
คุณสมบัติของราสายพันธุ์ A. oryzae มีความสำคัญในกระบวนการเปลี่ยนแป้งให้เป็นน้ำตาล ซึ่งใช้ในการผลิตสาเก- Growth: เจริญอย่างรวดเร็วเมื่อขึ้นอยู่บนและในเมล็ดข้าว- Enzymes: สามารถผลิตเอนไซม์อะไมเลส (Amylase) (α-amylase และ Glucoamylase)- Aesthetics: กลิ่นหอม- Color: มีการผลิตของ Deferriferrichrome,  Flavins

**จีโนม**
จีโนมของ A. oryzae ถูกเผยแพร่ครั้งแรกโดยสมาคมของบริษัท เทคโนโลยีชีวภาพประเทศญี่ปุ่น ในปี 2005 ซึ่งประกอบด้วยแปดโครโมโซม โดยแต่ละโครโมโซมประกอบด้วย 37 ล้านคู่เบส และยังมีอีก 12,000 จำนวนที่คาดว่าเป็นยีน (Predicted Genes) จีโนมของ A. oryzae ใหญ่เป็นอันดับหนึ่งในสามของสายพันธุ์รา Aspergillus ใน A. oryzae มียีนชนิดพิเศษอยู่หลากหลายที่คาดว่าจะมีส่วนเกี่ยวข้องกับเมแทบอลิซึมทุติยภูมิ สายพันธุ์ที่แยกได้ในปี 1950 เรียกว่า RIB40 หรือ ATTC 42149 ซึ่งเป็นแบบอย่างของสายพันธุ์ที่ใช้สำหรับต้มเหล้าสาเก

**การใช้งานด้านเทคโนโลยีชีวภาพ**
ผลิตสาร Resveratrol ซึ่งเป็นโพลีฟีนอลชนิดหนึ่ง สามารถผลิตได้จาก Glucoside piceid ที่ผ่านกระบวนการของการหมักโดย A. oryzae

**อ้างอิง**
หมวดหมู่:Aspergillus
หมวดหมู่:เห็ดรา
หมวดหมู่:พระมหากษัตริย์อิรัก

หมวดหมู่:พระมหากษัตริย์ตะวันออกกลาง
หมวดหมู่:ราชวงศ์ตะวันออกกลาง
อ
หมวดหมู่:พระมหากษัตริย์อาหรับ
หมวดหมู่:ชาวอิรัก
มีเดียวิกิ:Recreate-movedeleted-warn

หน้าที่มีชื่อนี้เคยถูกลบไปก่อนหน้านี้แล้ว
หากคุณกำลังสร้างหน้าใหม่ที่มีเนื้อหาต่างออกไป โปรดดำเนินการต่อ หากคุณกำลังสร้างหน้าซึ่งคล้ายกับที่ถูกลบไปก่อนหน้านี้อีกครั้ง หรือคุณไม่แน่ใจ โปรดติดต่อผู้ดูแลระบบที่ลบโดยใช้สารสนเทศด้านล่าง
ม้าโทรจัน

สำหรับความหมายอื่น ดูที่ ม้าโทรจัน (คอมพิวเตอร์)
ไฟล์:Brad Pitt horse, Çanakkale.jpg|thumb|250px|ม้าโทรจัน ที่เมืองชานักกาเล ในปัจจุบัน
ม้าโทรจัน หรือ ม้าไม้เมืองทรอย (Trojan horse) เป็นม้าขนาดใหญ่ที่ทำจากไม้ จากมหากาพย์อีเลียดเรื่องสงครามเมืองทรอย
ม้าไม้นี้เกิดขึ้นจากอุบายของโอดิสเซียส ในการบุกเข้าเมืองทรอย ที่มีป้อมปราการแข็งแรง หลังจากที่รบยืดเยื้อมานานถึง 10 ปีแล้ว ด้วยการให้ทหารสร้างม้าไม้นี้ขึ้นมา แล้วลากไปวางไว้หน้ากำแพงเมืองทรอย แล้วให้ทหารกรีกแสร้งทำเป็นล่าถอยออกไป เมื่อชาวทรอยเห็นแล้วเข้าใจว่าเป็นบรรณาการที่ทางฝ่ายกรีกสร้างขึ้นมาเพื่อบูชาเทพเจ้าและล่าถอยไปแล้ว จึงลากเข้าไปไว้ในเมืองและฉลองชัยชนะ เมื่อตกดึก ทหารกรีกที่ซ่อนตัวอยู่ในม้าไม้ ก็ไต่ลงมาเผาเมืองและปล้นเมืองทรอยได้เป็นที่สำเร็จ
ปัจจุบัน ม้าโทรจัน ได้กลายมาเป็นสำนวนในภาษาอังกฤษ และเป็นชื่อของโปรแกรมคอมพิวเตอร์ ที่เมืองชานักกาเล ประเทศตุรกี ซึ่งเคยเป็นที่ตั้งของเมืองทรอยจริงตามประวัติศาสตร์ ทางผู้สร้างภาพยนตร์เรื่อง Troy เมื่อปี ค.ศ. 2004 ก็ได้มอบม้าไม้ตัวที่ใช้ในเรื่องให้แก่เมือง ซึ่งกลายเป็นจุดสนใจและเป็นสถานที่ท่องเที่ยวสำคัญของเมืองด้วย 

**อ้างอิง**
หมวดหมู่:อีเลียดหมวดหมู่:ประมวลเรื่องปรัมปรากรีก
ดิสอิสอิต (เพลงไมเคิล แจ็กสัน)

"ดิสอิสอิต" (This Is It) เป็นเพลงของนักร้องชาวอเมริกัน ไมเคิล แจ็กสัน เขียนโดยแจ็กสันและนักร้อง นักแต่งเพลง นักแสดงชาวแคนาดา พอล แองคา ในผลงานสตูดิโออัลบั้มดิสอิสอิต ออกวางจำหน่ายในวันที่ 12 ตุลาคม ค.ศ. 2009 เป็นเพลงที่ปรากฏอยู่ในภาพยนตร์ของไมเคิล แจ็กสัน ดิส อิส อิท

**ชาร์ต**

**ชาร์ตประจำสัปดาห์**

**ชาร์ตสิ้นปี**

**อ้างอิง**

**แหล่งข้อมูลอื่น**
  Michael Jackson's "This Is It" music video date=2010-01-07  at MTV.com
หมวดหมู่:เพลงในปี พ.ศ. 2552
หมวดหมู่:เพลงของไมเคิล แจ็กสัน
หมวดหมู่:เพลงที่ประพันธ์คำร้องโดยไมเคิล แจ็กสัน
หมวดหมู่:เพลงที่ประพันธ์คำร้องโดยพอล แองคา
หมวดหมู่:เพลงบันทึกเสียงที่ผลิตโดยไมเคิล แจ็กสัน
หมวดหมู่:เพลงที่วางจำหน่ายหลังมรณกรรม
ถนนวงแหวนรอบเมืองร้อยเอ็ด

ทางหลวงแผ่นดินหมายเลข 232 หรือ ถนนวงแหวนรอบเมืองร้อยเอ็ด เป็นทางหลวงแผ่นดินที่มีลักษณะเป็นถนนวงแหวนเพื่อหลีกเลี่ยงปัญหาจราจรในเขตตัวจังหวัดร้อยเอ็ด ถนนวงแหวนรอบเมืองร้อยเอ็ดมีทั้งหมด 2 ช่วง คือถนนวงแหวนรอบเมืองร้อยเอ็ดด้านทิศเหนือและทิศใต้ ซึ่งเชื่อมต่อกันเป็นวงกลม แต่เดิมนั้น กรมทางหลวงได้กำหนดให้ถนนวงแหวนรอบเมืองร้อยเอ็ดเป็นทางหลวงแผ่นดินหมายเลข 23 ในช่วงแผนพัฒนาเศรษฐกิจและสังคมแห่งชาติ ฉบับที่ 5 ได้กำหนดให้เมืองร้อยเอ็ด อุบลราชธานีและสุรินทร์ เป็นศูนย์กลางทางพัฒนาชนบททุ่งกุลาร้องไห้และเขตภาคอีสานตอนกลาง (มีฐานะเป็นเมืองรองจาก 3 เมืองใหญ่) เมืองร้อยเอ็ดได้เกิดการเปลี่ยนทางด้านเศรษฐกิจเพิ่มขึ้นทำให้ภายในตัวเมืองชั้นในเกิดปัญหามากมายเช่น ปัญหาการจราจร การบุกรุกโบราณสถาน จึงมีการแก้ปัญหาด้วยการสร้างทางเลี่ยงเมืองร้อยเอ็ดทิศใต้ขึ้นและทิศเหนือในเวลาต่อมา ปัจจุบันวงแหวนรอบเมืองร้อยเอ็ด มีทั้งหมด 3 วง คือ- วงแหวนรอบคูเมือง (ถนนรอบเมือง)- วงแหวนรอบกลาง- วงแหวนรอบนอก (ทางหลวงแผ่นดินหมายเลข 232)

**รายชื่อทางแยก**

**สถานที่สำคัญ**
 มหาวิทยาลัยมหามกุฏราชวิทยาลัย (ชานเมือง)- โฮมโปร สาขาร้อยเอ็ด- โรบินสันไลฟ์สไตล์เซ็นเตอร์ (เปิดปี 57)
*ไทวัสดุ สาขาร้อยเอ็ด
*โกลบอลเฮาส์ สาขาร้อยเอ็ด สำนักงานใหญ่
*โรงเรียนพระกุมาร
*ตลาดประตูน้ำ- เจดีย์หลวงตามหาบัว
*ท่าอากาศยานร้อยเอ็ด

**อ้างอิง**

**แหล่งข้อมูลอื่น**
  ระบบสารสนเทศโครงข่ายทางหลวง date=2016-06-16 
232
3-232
232
232
ธนวรรณ วงศ์เจริญรัตน์

ธนวรรณ วงศ์เจริญรัตน์  (เกิด 18 กันยายน พ.ศ. 2538) บูม เป็นนักร้อง นักเต้น นักแสดง และนักธุรกิจชาวไทย เริ่มเป็นที่รู้จักจากการเป็นนักร้องดูโอ เอบี ควีน ร่วมกับนภัสรดา กาญจนเจริญ ค่ายกามิกาเซ่ เป็นผู้ก่อตั้งและเจ้าของแบรนด์บัตเตอร์แบร์ ในเครือคอฟฟีบีนส์บายดาว

**ประวัติ**
ธนวรรณ วงศ์สงวน เกิดวันที่ 18 กันยายน พ.ศ. 2538 ที่กรุงเทพมหานคร ราชอาณาจักรไทย เป็นบุตรของอัมพรพิมล วงศ์สงวน กับ ณัฐธยาน์ ปางพุฒิพงศ์ (เจ้าของร้านเค้ก Coffee Beans by Dao) ธนวรรณมีพี่น้องทั้งหมด 3 คน โดยเธอเป็นบุตรคนที่ 2 มีพี่ชาย 1 คน และน้องสาว 1 คน ธนวรรณจบการศึกษาระดับมัธยมศึกษาจากโรงเรียนนานาชาติฮาร์โรว์ และระดับปริญญาตรีจากมหาวิทยาลัยทัฟส์ในบอสตัน ประเทศสหรัฐอเมริกา
ในปีพ.ศ. 2555 ธนวรรณได้เข้าร่วมประกวดเต้นในกิจกรรม Shake you be 3.2.1 และชนะเลิศได้รับรางวัลจึงมาแคสติ้งเป็นศิลปินในค่ายกามิกาเซ่ ซึ่งก่อนหน้านี้เธอได้มีผลงานถ่ายมิวสิกวีดีโอให้กับนักร้องร่วมค่ายมาบ้างแล้ว คือ ไม่ต้องให้คนทั้งโลกรักเรา ของวงทรีทูวัน และ ไม่ได้อกหัก ของวงเอ็กซ์ไอเอส
ธนวรรณถูกเปิดตัวในฐานะศิลปินคู่กับ นภัสรดา กาญจนเจริญ (เอพริล) ภายใต้ชื่อวง เอบี ควีน พร้อมซิงเกิ้ล "งี่เง่า เข้าใจยาก เรื่องมาก (แล้วรักมั้ย?)" ซึ่งเป็นเพลงที่มีการร้องแบบสไตล์บอร์ดเวย์ และจังหวะแท็ปแดนซ์มามิกซ์ใส่ไว้ในเพลงให้มีความแปลกใหม่ นอกจากการร้องเพลงและการเต้นแล้วธนวรรณยังมีความสามารถอีกด้านคือการเล่นเครื่องดนตรีฮาร์ปได้ในระดับหนึ่ง
ต่อมาธนวรรณได้ออกจากวงการบันเทิงและผันตัวมาทำเบเกอรี่จำหน่ายโดยใช้ชื่อผลิตภัณฑ์ว่า สกินนี่ลิเชียส (SKINNYLICIOUS) เป็นผู้ก่อตั้งและเจ้าของแบรนด์ Butterbear ในเครือ COFFEE BEANS by Dao

**ผลงาน**

**มิวสิกวีดีโอ**

**พิธีกร**
 รายการ KamiKaze ช่อง You Channel (พ.ศ. 2556)

**อ้างอิง**

**แหล่งข้อมูลอื่น**
  ธนวรรณ วงศ์สงวนที่อินสตาแกรม
หมวดหมู่:นักร้องหญิงชาวไทย
หมวดหมู่:บุคคลที่เกิดในปี พ.ศ. 2538
หมวดหมู่:นักเต้นไทย
หมวดหมู่:บุคคลจากกรุงเทพมหานคร
หมวดหมู่:ศิษย์เก่าจากโรงเรียนนานาชาติฮาร์โรว์
หมวดหมู่:ศิลปินค่ายกามิกาเซ่
เทือกเขาคาร์เพเทียน

เทือกเขาคาร์เพเทียน (Carpathian Mountains หรือ Carpathians) เป็นเทือกเขาพาดข้ามยุโรปกลางที่มีความยาวเกือบ abbr=off ทำให้เป็นเทือกเขาที่ยาวเป็นอันดับ 3 ในทวีปยุโรป เป็นรองเพียงเทือกเขายูรัลที่ abbr=off และเทือกเขาสแกนดิเนเวียที่ abbr=off เทือกเขานี้กินพื้นที่จากฝั่งตะวันออกสุดของเช็กเกีย (3%) และออสเตรีย (1%) ทางตะวันตกเฉียงเหนือ ผ่านสโลวาเกีย (21%), โปแลนด์ (10%), ยูเครน (10%), โรมาเนีย (50%) ถึงเซอร์เบีย (5%) ทางใต้ 

**อ้างอิง**

หมวดหมู่:เทือกเขาในทวีปยุโรป
คาร์เพเทียน
คาร์เพเทียน
คาร์เพเทียน
คาร์เพเทียน
คาร์เพเทียน
คาร์เพเทียน
คาร์เพเทียน
แขวงราษฎร์บูรณะ

ราษฎร์บูรณะ เป็นท้องที่การปกครองระดับแขวงหนึ่งในสองแห่งของเขตราษฎร์บูรณะ กรุงเทพมหานคร สภาพพื้นที่โดยทั่วไปเป็นแหล่งที่อยู่อาศัย

**ที่ตั้งและอาณาเขต**
แขวงราษฎร์บูรณะมีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับแขวงบางโคล่ (เขตบางคอแหลม) และแขวงบางโพงพาง (เขตยานนาวา) มีแนวกึ่งกลางแม่น้ำเจ้าพระยาเป็นเส้นแบ่งเขต- ทิศตะวันออก ติดต่อกับตำบลบางพึ่ง (อำเภอพระประแดง จังหวัดสมุทรปราการ) มีแนวเส้นตรงจากกึ่งกลางคลองบางพึ่งและคลองบางพึ่งเป็นเส้นแบ่งเขต- ทิศใต้ ติดต่อกับแขวงบางมด (เขตทุ่งครุ) ลำรางสาธารณะ คลองแจงร้อน ลำรางสาธารณะ และคลองข้างโรงเรียนขจรโรจน์เป็นเส้นแบ่งเขต- ทิศตะวันตก ติดต่อกับแขวงบางปะกอก มีคลองราษฎร์บูรณะและแนวเส้นตรงจากปากคลองราษฎร์บูรณะเป็นเส้นแบ่งเขต

**การคมนาคม**
ถนนสายหลักในพื้นที่แขวงราษฎร์บูรณะ ได้แก่- ถนนสุขสวัสดิ์- ถนนราษฎร์บูรณะ- ทางพิเศษเฉลิมมหานคร
ส่วนถนนสายรอง ได้แก่- ถนนจอมทองบูรณะ

**อ้างอิง**
ราษฎร์บูรณะ
ทางแยกต่างระดับบางปะอิน 1

ทางแยกต่างระดับบางปะอิน 1 (Bang Pa-in 1 Interchange) เป็นชุมทางต่างระดับแห่งหนึ่งในจังหวัดพระนครศรีอยุธยา เป็นจุดตัดระหว่างถนนสายเอเชีย ถนนกาญจนาภิเษก และถนนพหลโยธิน ตั้งอยู่ในตำบลเชียงรากน้อย อำเภอบางปะอิน จังหวัดพระนครศรีอยุธยา

**รูปแบบของทางแยกต่างระดับ**
 สะพานข้ามทางแยกของถนนสายเอเชีย ในแนวบางปะอิน-พระนครศรีอยุธยา ซึ่งมาจากถนนพหลโยธิน และในแนวพระนครศรีอยุธยา-บางปะอิน มุ่งสู่ถนนพหลโยธินฝั่งขาเข้ากรุงเทพมหานครและมีทางเลี้ยวไปยังถนนกาญจนาภิเษก- ถนนระดับดินของถนนกาญจนาภิเษก ในแนวเชียงรากน้อย-วังน้อยและมีทางเลี้ยวไปยังถนนพหลโยธิน- ถนนระดับดินของถนนพหลโยธิน ในแนวบางปะอิน-วังน้อย และในแนววังน้อย-บางปะอินและมีทางเลี้ยวไปยังถนนกาญจนาภิเษกและถนนสายเอเชีย- ถนนระดับดินผ่านตลอดของถนนทุกสายเมื่อเลี้ยวซ้ายเข้าถนนที่อยู่ติดกัน- ทุกเส้นทางมีสะพานข้ามแยกเข้าหาถนนโดยตรง
บางปะอิน 1
บางปะอิน 1
วาร์นา

วาร์นา (Варна, Varna) เป็นเมืองใหญ่ที่สุดและเป็นเมืองรีสอร์ตทางทะเลบนฝั่งทะเลดำ และเป็นเมืองใหญ่เป็นอันดับ 3 ของประเทศบัลแกเรีย รองจากโซเฟียและพลอฟดิฟ มีประชากร 334,870 คน (สำมะโน กุมภาพันธ์ พ.ศ. 2554) เป็นเมืองใหญ่เป็นอันดับ 11 ของคาบสมุทรบอลข่าน รองจากอิสตันบูล เอเธนส์ บูคาเรสต์ โซเฟีย เบลเกรด เทสซาโลนีกี ซาเกร็บ สกอเปีย ติรานา และพลอฟดิฟ
มักรู้จักว่าเป็นเมืองหลวงทางน้ำ (หรือฤดูร้อน) ของประเทศบัลแกเรีย เป็นจุดหมายปลายทางของนักท่องเที่ยว เป็นศูนย์กลางธุรกิจและมหาวิทยาลัย เป็นเมืองท่าทางทะเลและกองทัพเรือของประเทศบัลแกเรีย มีสนามบินวาร์นา ที่มีผู้ใช้งาน 1,181,830 คน (พ.ศ. 2554) ติดอันดับ 3 ของสนามบินที่มีผู้ใช้มากสุดในประเทศ 
เมืองนี้ก่อตั้งขึ้นเมื่อประมาณ 600 ปีก่อนคริสต์ศักราช ตกอยู่ใต้การปกครองของชาวเติร์กในปี พ.ศ. 1934 ได้ตกเป็นของบัลแกเรียตามสนธิสัญญาเบอร์ลินในปี พ.ศ. 2421

**ภูมิศาสตร์**

**ภูมิอากาศ**
วาร์นา มีภูมิอากาศแบบมหาสมุทร (การแบ่งเขตภูมิอากาศแบบเคิพเพิน Cfb) โดยได้รับอิทธิพลจากทะเลเมดิเตอร์เรเนียนในช่วงฤดูร้อน แต่ได้รับอิทธิพลจากทวีปยุโรปเป็นอย่างมากในช่วงฤดูใบไม้ร่วงและฤดูหนาว ฤดูร้อนจะเริ่มขึ้นในช่วงต้นเดือนพฤษภาคมและสิ้นสุดในต้นเดือนตุลาคม อุณหภูมิในฤดูร้อนมักจะแปรผันระหว่าง 17-18 ° C (63–64 ° F) ในเวลากลางคืนและ 25-30 ° C (77–86 ° F) ในระหว่างวัน อุณหภูมิน้ำทะเลในช่วงฤดูร้อนจะอยู่ที่ประมาณ 23–24 ° C (73–75 ° F) ในช่วงฤดูหนาวอุณหภูมิประมาณ 0 ° C (32 ° F) ในเวลากลางคืนและ 5-6 ° C (41–43 ° F) ในระหว่างวัน มีหิมะตกในเดือนธันวาคม, มกราคม, กุมภาพันธ์ และเล็กน้อยในเดือนมีนาคม หิมะตกเป็นประจำในฤดูหนาวแต่สามารถละลายได้อย่างรวดเร็ว อุณหภูมิสูงสุดที่เคยบันทึกคือ 39.4 ° C (102.9 ° F) และต่ำสุด -19.0 ° C (-2.2 ° F)

**อ้างอิง**

**แหล่งข้อมูลอื่น**
 Varna-  Official Varna City Guide-  Historical And Cultural Guide Of Varna
หมวดหมู่:เมืองในประเทศบัลแกเรีย
หมวดหมู่:เมืองหลวงเก่าของบัลแกเรีย
อูดีเนเซกัลโช

อูดีเนเซกัลโช (Udinese Calcio) หรือรู้จักในชื่อ อูดีเนเซ เป็นสโมสรฟุตบอลใน ประเทศอิตาลี ตั้งอยู่ใน แคว้นปกครองตนเองฟรียูลี-เวเน็ตเซียจูเลีย ปัจจุบันเล่นอยู่ในลีก เซเรียอา สโมสรก่อตั้งขึ้นในปี ค.ศ. 1896 ซึ่งอูดิเนเซเป็นสโมสรฟุตบอลอันดับที่สองที่เก่าแก่ที่สุดใน ประเทศอิตาลี โดยเป็นรองจาก สโมสรฟุตบอลเจนัว 
ชุดเหย้าของสโมสรมีสีดำและสีขาวเป็นเอกลักษณ์ มีสีที่ลายเสื้อเป็นสีดำ และ ถุงเท้าขาว อูดิเนเซมีสนามเหย้าคือ สตาดิโอ ฟรีอูลี ซึ่งสามารถจุผู้ชมได้ 41,652 ที่นั่ง (แม้ว่าปัจจุบันจะมีอยู่ 30,900 ที่นั่ง) สโมสรยังตั้งรายการทีวีของตนโดยออกอากาศในช่อง 110 (ในชื่อ อูดิเนเซ ชาแนล) โดยสามารถรับชมได้ในเขต แคว้นปกครองตนเองฟรียูลี-เวเน็ตเซียจูเลีย 

**ผู้เล่นชุดปัจจุบัน**

**แหล่งข้อมูลอื่น**
 UdineseCalcio1896
หมวดหมู่:สโมสรฟุตบอลในประเทศอิตาลี
หมวดหมู่:สโมสรในเซเรียอา
หมวดหมู่:สโมสรฟุตบอลที่ก่อตั้งในปี พ.ศ. 2439
เทสซาโลนีกี

เทสซาโลนีกี (Θεσσαλονίκη; Thessaloniki) หรือ เทสซาโลนีกา (Thessalonica) หรือ ซาลอนีกา (Salonica) เป็นเมืองใหญ่เป็นอันดับ 2 ของประเทศกรีซ เป็นเมืองหลวงของภูมิภาคเซนทรัลมาซิโดเนีย และเขตการปกครองกระจายอำนาจมาซิโดเนียและเทรซ (Decentralized Administration of Macedonia and Thrace)
จากข้อมูลปี ค.ศ. 2011 เทศบาลเมืองเทสซาโลนีกีมีประชากร 322,240 คน ขณะที่เขตเมืองมีประชากร 790,824 คน ทำให้เป็นเมืองใหญ่เป็นอันดับ 5 และเป็นเมืองที่มีประชากรมากที่สุดในคาบสมุทรบอลข่าน และเป็นเมืองใหญ่เป็นอันดับ 2 ที่ไม่ใช่เมืองหลวง นอกจากนั้นเขตมหานครเทสซาโลนีกีมีพื้นที่ขยายไปมากกว่า 1,455.62 กม2 (562.02 ตร.ไมล์) และในปี ค.ศ. 2011 มีประชากรถึง 1,006,730 คน
เทสซาโลนีกีเป็นเมืองสำคัญอันดับ 2 ของกรีซในด้านเศรษฐกิจ อุตสาหกรรม การค้าและการเมือง และมีเส้นศูนย์กลางการเดินทางไปสู่ยุโรปตะวันออกเฉียงใต้ เป็นเมืองท่าทางทะเลที่มีความสำคัญต่อกรีซและยุโรปตะวันออกเฉียงใต้ ปัจจุบันเมืองมีการจัดเทศกาล งานด้านวัฒนธรรม หลายครั้ง เช่นงานการค้าระหว่างประเทศเทสซาโลนี และงานเทศกาลภาพยนตร์นานาชาติเทสซาโลนี ในปี ค.ศ. 2014 ได้รับเลือกเป็นเมืองหลวงเยาวชนแห่งยุโรป
พระเจ้าคัสแซนเดอร์แห่งมาซิโดเนียได้สร้างเมืองนี้ขึ้นเมื่อ 315 ปีก่อนคริสต์ศักราช เป็นเมืองสำคัญในยุคโรมัน เป็นเมืองใหญ่เป็นอันดับ 2 และร่ำรวยที่สุดในจักรวรรดิไบแซนไทน์ ถูกผนวกเข้าเป็นส่วนหนึ่งของอาณาจักรออตโตมันระหว่าง ค.ศ. 1430 - 1912 และกลับมาเป็นของกรีซใน ค.ศ. 1913 

**อ้างอิง**
ทเทสซาโลนีกี
หมวดหมู่:เมืองหลวงทางวัฒนธรรมของยุโรป
รัฐซานเตียโกเดลเอสเตโร

ซานเตียโกเดลเอสเตโร (Santiago del Estero) เป็นรัฐในประเทศอาร์เจนตินา รัฐเพื่อนบ้านจากทางทิศเหนือหมุนตามเข็มนาฬิกา ได้แก่ รัฐซัลตา รัฐชาโก รัฐซานตาเฟ รัฐกอร์โดบา รัฐกาตามาร์กา และรัฐตูกูมัน เมืองหลวงของรัฐคือเมืองซานเตียโกเดลเอสเตโร

**อ้างอิง**
ซานเตียโกเดลเอสเตโร
วงศ์ย่อยปลากะรัง

วงศ์ย่อยปลากะรัง หรือ วงศ์ย่อยปลาเก๋า (Groupers) เป็นวงศ์ย่อยของปลากระดูกแข็งทะเลในวงศ์ Serranidae หรือ ปลากะรัง หรือปลาเก๋า ใช้ชื่อวิทยาศาสตร์ว่า Epinephelinae
ลักษณะโดยทั่วไปมีลำตัวสั้นและแบนทางด้านข้าง เกล็ดขนาดเล็ก ปากกว้างและมักมีฟันเขี้ยวตรงปลายปาก ขนาดโดยทั่วไป 30-60 เซนติเมตร ยกเว้นบางชนิดที่มีขนาดใหญ่ได้ถึง 3 เมตร พื้นลำตัวอาจมีจุด บั้ง ลายเส้นตามยาวบ้าง ตามขวางบ้างแตกต่างกันไป สีส่วนใหญ่มีสีน้ำตาล และบางชนิดมีสีสันสะดุดตาเป็นสีแดง ครีบหลังเริ่มต้นด้วยครีบแข็ง ตามด้วยครีบอ่อนเป็นรูปมนมาจรดโคนหาง และรับกับครีบทวารด้านล่าง ส่วนครีบหางมักเป็นรูปพัดโค้งหรือรูปตัด
การดำรงชีวิตส่วนใหญ่ของปลากะรัง อาศัยอยู่ใกล้พื้นทะเลที่อาจเป็นดินโคน ดินทราย และมักหลบซ่อนอยู่ตามกองวัสดุใต้น้ำและซอกปะการัง  อย่างไรก็ตามในสภาพธรรมชาติสามารถเปลี่ยนสีของลำตัวให้เข้มหรือจางได้ เพื่อให้กลมกลืนกับสภาพแวดล้อมที่อาศัยอยู่ นอกจากนี้ในแต่ละระยะของการเจริญเติบโต สีและลวดลายบนตัวปลาอาจเปลี่ยนแปลงไปตามวัย เช่น ในวัยระยะรุ่นอาจมีคาดตามขวางเด่นชัด แต่เมื่อโตเต็มวัยคาดตามขวางจะค่อย ๆ เลื่อนหายไป เป็นต้น
เป็นปลาที่มีความสำคัญทางเศรษฐกิจ โดยนิยมนำมาบริโภคเป็นปลาเศรษฐกิจ
ที่มาของชื่อ "ปลากะรัง" เชื่อว่า มาจากสภาพแวดล้อมที่อาศัยตามแนวปะการังหรือกะรัง นั่นเอง ส่วนคำว่า "grouper" มาจากภาษาโปรตุเกสคำว่า  garoupa จากอเมริกาใต้  

**การจำแนก**
สามารถแบ่งเป็นสกุลและเผ่าต่าง ๆ ได้ดังนี้- Diploprionini
** Aulacocephalus    
** Belonoperca    
** Diploprion  - Epinephelini
** Aethaloperca    
** Alphestes     
** Anyperodon 
** Cephalopholis   
** Chromileptes    
** Dermatolepis  
** Epinephelides    
** Epinephelus  
** Gonioplectrus    
** Gracila     
**  Mycteroperca 
** Paranthias   
** Plectropomus  
** Saloptia    
** Triso    
** Variola - Grammistini
** Aporops    
** Grammistes     
** Grammistops   
** Jeboehlkia   
** Pogonoperca   
** Pseudogramma 
** Rypticus  
** Suttonia - Liopropomini
** Bathyanthias    
** Liopropoma   
** Rainfordia - Niphonini
** Niphon

**อ้างอิง**

**แหล่งข้อมูลอื่น**
หมวดหมู่:ปลาเศรษฐกิจ
หมวดหมู่:วงศ์ปลากะรัง
เซนต์จอร์เจส

เซนต์จอร์เจส (St. George's) เป็นเมืองหลวงของประเทศกรีเนดา เป็นเมืองที่รอบล้อมด้วยภูเขา มีปล่องภูเขาไฟเก่า และอ่าวที่มีรูปร่างเกือกม้า เป็นเมืองจุดหมายปลายทางของนักท่องเที่ยว ในปัจจุบันได้มีการพัฒนา ในขณะที่ยังอนุรักษ์ประวัติศาสตร์ วัฒนธรรม และความงดงามของธรรมชาติ มีสินค้าส่งออกได้แก่ เมล็ดโกโก้ ลูกจันทน์ สเปรย์พริก

**ภูมิอากาศ**
เซนต์จอร์เจสมีสภาพภูมิอากาศแบบป่าดิบชื้นที่มีฤดูฝน (มิถุนายนถึงพฤศจิกายน) และฤดูแล้งอย่างเห็นได้ชัด (ธันวาคมถึงพฤษภาคม) อย่างไรก็ตาม เนื่องจากเมืองนี้ไม่ได้มีฤดูแล้วแท้จริง (เดือนที่มีหยาดน้ำฟ้าน้อยกว่า 60 มม.) ทำให้อยู่ในหมวดหมู่นี้

**อ้างอิง**

**แหล่งข้อมูลอื่น**
  Images of St. George's
หมวดหมู่:เมืองหลวงในเขตแคริบเบียน
หมวดหมู่:ประเทศกรีเนดา
รัฐซังคท์กัลเลิน

ซังคท์กัลเลิน (St. Gallen, Sankt Gallen), แซ็งกาล (Saint-Gall) หรือ ซันกัลโล (San Gallo) เป็นรัฐของประเทศสวิตเซอร์แลนด์ ตั้งอยู่ทางตะวันออกเฉียงเหนือของประเทศ มีพื้นที่ 2,026 กม² มีประชากร 483,101 คน (ข้อมูลวันที่ 31 ธันวาคม ค.ศ. 2011) จากข้อมูลปี ค.ศ. 2007 มีชาวต่างชาติ 97,461 คนหรือคิดเป็น 20.9% ของประชากรทั้งหมด

**อ้างอิง**
ซังคท์กัลเลิน
รัฐเบรเมิน

เบรเมิน (Bremen) หรือชื่ออย่างเป็นทางการคือ เสรีนครฮันเซอเบรเมิน (Freie Hansestadt Bremen) เป็นนครรัฐในประเทศเยอรมนี และยังถือว่าเป็นรัฐที่เล็กที่สุดในบรรดา 16 รัฐของประเทศเยอรมนี เบรเมินเป็นอดีตเสรีนครในสันนิบาตฮันเซอ

**อ้างอิง**
หมวดหมู่:รัฐเบรเมิน
เบรเมิน
ลินทซ์

ลินทซ์ (Linz, De-Linz.ogg) เป็นเมืองใหญ่เป็นอันดับ 3 ของประเทศออสเตรีย เป็นเมืองหลวงของรัฐโอแบร์เอิสเตอร์ไรช์ ตั้งอยู่ทางตอนเหนือของประเทศ อยู่ห่างจากชายแดนประเทศเช็กเกียราว abbr=off ริมแม่น้ำดานูบ ใน ค.ศ. 2024 เมืองนี้มีประชากร 212,538 คน
เมืองมีการผลิตเหล็กกล้า เครื่องจักร อุปกรณ์ไฟฟ้า ผลิตภัณฑ์ยาสูบ เมืองนี้พัฒนามาจากค่ายสมัยโรมัน เป็นศูนย์กลางการค้าที่สำคัญในคริสต์ศตวรรษที่ 13
เมืองเก่าที่มีบ้านแบบอย่างบาโรกจำนวนมากได้รับการอนุรักษ์ไว้เป็นอย่างดี ปัจจุบันมีอาคารสถานที่ท่องเที่ยวและมหาวิทยาลัยหลายแห่ง
ลินทซ์เป็นเมืองหลวงแห่งวัฒนธรรมยุโรปใน ค.ศ. 2009 ลินทซ์เป็นสมาชิกของ UNESCO Creative Cities Network (UCCN) ในฐานะเมืองแห่งศิลปะสื่อ

**สถาปัตยกรรมประวัติศาสตร์**
ถนนสายหลักLandstraße (ซึ่งเป็นถนนช้อปปิ้งหลักของเมืองด้วย) ทอดจาก Volksgarten ไปยัง Taubenmarkt ใกล้กับจัตุรัสหลัก 
จัตุรัสหลักหรือ Hauptplatz (สร้างขึ้นในปี 1230) มีพื้นที่ 13,200 ตารางเมตร เป็นจัตุรัสที่ใหญ่ที่สุดแห่งหนึ่งในยุโรป รอบจัตุรัสมีบ้านที่มีความสำคัญทางประวัติศาสตร์หลายแห่งที่น่าสนใจทางสถาปัตยกรรม ทางทิศตะวันตกของจัตุรัสหลักคือเมืองเก่า ซึ่งมีอาคารเก่าแก่มากมาย เช่น บ้านเรอเนซองส์และบ้านเก่าในฝั่งบาโรก 
ใกล้กับปราสาทซึ่งครั้งหนึ่งเคยเป็นที่ประทับของจักรพรรดิเฟรดเดอริกที่ 3 คือโบสถ์เซนต์มาร์ติน หนึ่งในโบสถ์ออสเตรียที่เก่าแก่ที่สุด อาสนวิหารแห่งใหม่นี้เป็นโบสถ์ที่ใหญ่ที่สุดในออสเตรีย

**สถาปัตยกรรมและศิลปะสมัยใหม่**
มีพิพิธภัณฑ์ โรงละคร โรงละครดนตรี บาร์และคลับที่มีสถาปัตยกรรมสมัยใหม่มากมาย ศิลปะ วัฒนธรรม สถานที่ท่องเที่ยว และกิจกรรมต่างๆ ทำให้เมืองนี้เป็นศูนย์กลางที่มีชีวิตชีวา

**มหาวิทยาลัย**
Johannes Kepler University Linz (JKU) ตั้งอยู่ทางตะวันออกเฉียงเหนือของ ลินทซ์ และมีคณะเศรษฐศาสตร์ กฎหมาย สังคมศาสตร์ การแพทย์ เทคโนโลยี วิทยาการคอมพิวเตอร์ วิทยาศาสตร์ธรรมชาติ และอื่นๆ อีกมากมาย มีนักศึกษาลงทะเบียนประมาณ 24,000 คน (พ.ศ. 2567) 
มหาวิทยาลัยศิลปะและการออกแบบลินซ์ 
Fachhochschule อัปเปอร์ออสเตรีย วิทยาเขตลินซ์ 
มหาวิทยาลัยเอกชน Anton Bruckner สาขาดนตรี การละคร และกาเต้นรำ 
โรงเรียนมัธยมปลายแห่งอัปเปอร์ออสเตรีย 
มหาวิทยาลัยคาทอลิกเอกชนลินซ์ 
โรงเรียนธุรกิจ LIMAK ออสเตรีย 
เคเอ็มยู อคาเดมี่ เอจี.

**ภูมิอากาศ**

**แกลเลอรี่**

**อ้างอิง**

**หล่งข้อมูลอื่น**
 short=x- เว็บไซต์อย่างเป็นทางการ  Official Linz web site- เว็บไซต์การท่องเที่ยวลินซ์  Linz Tourism web site
ลินทซ์
หมวดหมู่:เมืองในประเทศออสเตรีย
หมวดหมู่:รัฐโอแบร์เอิสเตอร์ไรช์
หมวดหมู่:เมืองหลวงทางวัฒนธรรมของยุโรป
ไดอาน่า แรนด์

ไดอาน่า แรนด์ (Diana Rand) (ชื่อเล่น: ไดอาน่า เกิด: 4 กันยายน พ.ศ. 2528) เป็นลูกครึ่งไทย อังกฤษ เป็นศิลปินสังกัดอาร์เอส

**ประวัติ**
"ไดอาน่า แรนด์" (Diana Rand) เกิดเมื่อวันที่ 4 กันยายน พ.ศ. 2528 เป็นลูกครึ่งไทย อังกฤษ เป็นศิลปินสังกัดอาร์เอส โปรโมชั่น โดยออกอัลบั้มเต็มเพียง 2 ชุดเท่านั้น เธอเข้าสู่วงการบันเทิงโดยผ่านงานถ่ายมิวสิควีดีโอ ของบริษัท อาร์เอส คือเพลง เลิกง้อ ของ จอนนี่ อันวา ในปี พ.ศ. 2543 และเพลง ย่ำ (ตระเวณราตรี) ของ ลิฟท์-ออย ในปี พ.ศ. 2544
หลังจากนั้นก็ได้เข้ามาเป็นศิลปินฝึกหัด และได้ออกอัลบั้มเดี่ยวชุดแรกเมื่อปี พ.ศ. 2544 หลังจากที่ใช้เวลาในการทำงานเพลงถึง 1 ปี เพราะเธอมีปัญหาในการออกเสียง ภายหลังออกอัลบั้มชุดแรก ได้รับการตอบรับเป็นอย่างดี โดยมีเพลงฮิตคือเพลง "สิ่งมีชีวิต" "ระยะเผาขน" และเพลง "แค่นี้พอใจไหม"
ในปีถัดไปคือปี พ.ศ. 2545 ได้ออกอัลบั้มเดี่ยวชุดที่ 2 ซึ่งเป็นชุดสุดท้าย เหตุผลคือ งานเพลงชุดนี้ไม่ประสบความสำเร็จเท่าอัลบั้มชุดแรก โดยใช้ชื่ออัลบั้มว่า "EXCITED" โดยมีเพลงเปิดตัวคือเพลง "เอ็กไซเต็ด" และ "ผีหลอก" นอกจากนี้ยังเพลงเพราะ ๆ อีกหลายเพลงในอัลบั้ม เช่น มาดูคนเขารักกัน, แกล้ง, ถ้าเธอหลบตา และเพลง วิท เอาท์ ยู ในอัลบั้มนี้ส่วนใหญ่เปิดตัวด้วยเพลงเร็ว จึงเป็นที่รู้จักไม่มาก 
อัลบั้มพิเศษของทางอาร์เอสคืออัลบั้ม "RSC.Acoustic for Friends" เป็นอัลบั้มที่ศิลปินอาร์เอสนำเพลงเก่า ๆ มาร้องใหม่เป็น acoustic version ไดอาน่าได้ร้องเพลง "ไว้อาลัย" ซึ่งเป็นเพลงของศิลปินรุ่นพี่ โมเม นภัสสร บุรณศิริ 
คอนเสิร์ตที่ไดอาน่าไปร่วมแสดงก็คือ "RS MEETING CONCERT STAR MISSION มันส์หลุดโลก" จัดขึ้นที่ อินดอร์สเตเดี้ยม หัวหมาก เป็นการรวมตัวของศิลปินอาร์เอสทั้งหมด เช่น นาตาลี-แจ๊สกี้, ดีทูบี, อ้อน ลัคนา, บาซู, เจมส์ เรื่องศักดิ์, จอนนี่ อันวา, หลุยส์ สก๊อต, เอิร์น จิรวรรณ, แนนซี นันทพร, ดัง พันกร ฯลฯ ส่วนคอนเสิร์ตที่ไดอาน่าได้เป็นแขกรับเชิญนั้นคือ "D2B Summer Live in Concert" จัดขึ้นที่ ห้องเพลนนารีฮอลล์ ศูนย์การประชุมแห่งชาติสิริกิติ์

**ชีวิตส่วนตัว**
ปัจจุบัน ไดอาน่าได้เป็นครูฝึกสอนภาษาอังกฤษ ที่โรงเรียนโยธินบูรณะ ก่อนที่จะย้ายมาบรรจุเป็นครูอย่างเต็มตัวที่โรงเรียนสารวิทยา

**ผลงานเพลง**

**สตูดิโออัลบั้ม**

**อัลบั้มพิเศษ**

**คอนเสิร์ต**

**มิวสิกวิดีโอ**
 เลิกง้อ ของ จอนนี่ อันวา (อัลบั้ม The Celebration ครบรอบ 20 ปี RS Promotion)- ย่ำ (ตระเวณราตรี) ของ ลิฟท์-ออย- มาราธอน ของ Marathon Dance Expo

**อ้างอิง**
หมวดหมู่:นักร้องหญิงชาวไทย
หมวดหมู่:ศิลปินสังกัดอาร์เอส
หมวดหมู่:นางแบบไทย
หมวดหมู่:นักร้องเพลงภาษาอังกฤษชาวไทย
หมวดหมู่:ชาวไทยเชื้อสายอังกฤษ
หมวดหมู่:คริสต์ศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:ครูชาวไทย
หมวดหมู่:บุคคลจากโรงเรียนสารวิทยา
แอร์ฟวร์ท

แอร์ฟวร์ท (Erfurt) เป็นเมืองหลวงของรัฐทือริงเงินของประเทศเยอรมนี ตั้งอยู่ห่างจากเมืองไลพ์ซิชไปทางตะวันตกเฉียงใต้ราว 100 กม. ปลูกดอกไม้เพื่อการค้า เป็นแหล่งค้าต้นไม้และเมล็ดพันธุ์ มีอุตสาหกรรมแปรรูปอาหาร รองเท้า เสื้อผ้า โลหภัณฑ์ อุปกรณ์ไฟฟ้า ในปี ค.ศ. 2010 เมืองมีประชากรมากกว่า 200,000 คน

**อ้างอิง**
หมวดหมู่:เมืองในรัฐทือริงเงิน
หมวดหมู่:เมืองในประเทศเยอรมนี
กูเลียกัน

กูเลียกัน (Culiacán, pron) เป็นเมืองทางตะวันตกเฉียงเหนือของประเทศเม็กซิโก เป็นเมืองใหญ่สุดและเมืองหลวงของรัฐซินาโลอา มีประชากร 675,773 คน (ค.ศ. 2010) และเทศบาลมีประชากร 858,638 คน เทศบาลมีพื้นที่ 4,758 กม2 (1,837 ตร.ไมล์)
เมืองตั้งอยู่ในหุบเขา บนฝั่งแม่น้ำตามาซูลาและแม่น้ำอูมายา ทั้งสองสายบรรจบกันเป็นแม่น้ำกูเลียกัน เมืองนี้ชาวสเปนสร้างขึ้นเมื่อตอนต้นคริสต์ศตวรรษที่ 16 โดยกัปตันนูโญ เด กุซมัน บนที่ตั้งเมืองเก่าของชนพื้นเมืองเดิม
หมวดหมู่:เมืองในประเทศเม็กซิโก
เฉิน ชู่จวี๋

เฉิน ชู่จวี๋ ที่งาน ไทม์ 100 ค.ศ. 2010 ของงานเลี้ยงอาหารกลางคืน
เฉิน ชู่จวี๋ (p=Chén Shùjú) เป็นแม่ค้าขายผักวัย 63 ปี ชาวไต้หวัน ที่ได้รับเลือกให้ได้รับรางวัลแมกไซไซ ปี พ.ศ. 2555 รางวัลที่เทียบเท่ากับรางวัลโนเบลสำหรับภูมิภาคเอเชีย เนื่องจากเธอมีใจบุญสุนทาน มอบเงินบริจาคเพื่อการกุศล รวมทั้งหมด 10 ล้านเหรียญไต้หวันหรือกว่า 10.2 ล้านบาท ในช่วงหลายปีที่ผ่านมาเธอได้เปลี่ยนแปลงชีวิตชาวไต้หวันมากมายที่เธอได้ให้ความช่วยเหลือ เธอเรียนหนังสือชั้นประถม 6 และต้องออกจากโรงเรียนมาทำงานหาเลี้ยงครอบครัว โดยยึดอาชีพขายผัก และเงินที่หาได้ในแต่ละวันก็จะเก็บไว้ส่วนหนึ่งนำไปสร้างกุศลช่วยเหลือผู้อื่น เช่น ทุนการศึกษาสำหรับเด็ก สร้างห้องสมุดให้กับโรงเรียน และช่วยเหลือเด็กกำพร้า เธอบอกว่า เงินจะมีคุณค่าเมื่อถูกนำไปใช้ช่วยเหลือคนที่ต้องการ และเธอมีความสุขทุกครั้งที่ได้ช่วยเหลือคนอื่น ก่อนหน้านี้เธอพึ่งได้รับรางวัลบุคคลแห่งปีของทวีปเอเชีย จากนิตยสาร รีดเดอร์ส ไดเจสท์ ปี 2553  ถูกคัดเลือกให้เป็น 1 ใน 48 ผู้ใจบุญแห่งเอเชียของนิตยสาร ฟอบส์ และติดอันดับในกลุ่มบุคคลที่ทรงอิทธิพลสูงสุด 100 คนของโลกประจำปี 2553 ของนิตยสาร Time 100 ด้วย

**อ้างอิง**
หมวดหมู่:บุคคลจากเทศมณฑลไถตง
หมวดหมู่:ผู้ได้รับรางวัลแมกไซไซ
โกยาเนีย

โกยาเนีย (Goiânia) เป็นเมืองหลวงและเมืองที่ใหญ่ที่สุดของรัฐโกยาช ประเทศบราซิล มีประชากร 1,301,892 คน เป็นเมืองที่ใหญ่ที่สุดในภาคกลางและตะวันตก และใหญ่ที่สุดเป็นอันดับ 13 ของประเทศ มหานครมีประชากร 2,063,744 คน 
เป็นเมืองที่มีการวางผังเมืองอย่างดี ได้รับการสถาปนาเป็นเมืองเมื่อวันที่ 24 ตุลาคม ค.ศ. 1933 โดยเป็นเมืองที่มีพื้นที่สีเขียวต่อผู้อยู่อาศัยมากที่สุดในบราซิล และเป็นอันดับ 2 ของโลก รองจากเมืองเอดมันตันของแคนาดา

**อ้างอิง**
หมวดหมู่:เมืองหลวงของรัฐในประเทศบราซิล
หมวดหมู่:รัฐโกยาช
สมาคมฟันดาบแห่งประเทศอังกฤษ

สมาคมฟันดาบแห่งประเทศอังกฤษ (British Fencing Association) เป็นองค์กรกำกับดูแล (NGB) ของกีฬาโอลิมปิกสาขาฟันดาบสากลในหมู่เกาะอังกฤษ (ไม่รวมสาธารณรัฐไอร์แลนด์) โดยมีนักฟันดาบสากลประมาณ 10,000 คนในสหราชอาณาจักร และสโมสรฟันดาบสากลกว่า 400 แห่ง ที่มีส่วนร่วมต่อสมาคมฟันดาบแห่งประเทศอังกฤษ

**ประวัติ**
ใน ค.ศ. 1902 สมาคมฟันดาบสมัครเล่น (AFA) ได้รับการก่อตั้งขึ้นเพื่อกำกับดูแลกีฬาฟันดาบสมัครเล่นในสหราชอาณาจักร (ซึ่งทางโรงเรียนฟันดาบแห่งประเทศอังกฤษ ที่มีส่วนกำกับดูแลฟันดาบสากลระดับอาชีพไม่ได้ก่อตั้งขึ้นในรูปแบบปัจจุบัน จนกระทั่ง ค.ศ. 1949) อย่างไรก็ตาม ข้อกำหนดสำหรับระดับสมัครเล่นในขณะนี้ได้มีการเลิกล้มไป และในระดับอาชีพที่ได้มีการอนุญาตขึ้นในสหราชอาณาจักร ดังนั้น ใน ค.ศ. 1996 จึงได้มีการเปลี่ยนชื่อเป็นสมาคมฟันดาบแห่งประเทศอังกฤษ
สมาคมฟันดาบสมัครเล่น ได้รวมบทบาททั้งโรงเรียนในประเทศแม่สำหรับประเทศอังกฤษรวมถึงโรงเรียนแห่งชาติ เพียงไม่นานภายหลังจากที่สมาคมฟันดาบแห่งประเทศอังกฤษได้รับการก่อตั้ง และแยกขึ้นมาใหม่ กีฬาฟันดาบสากลของประเทศอังกฤษ ก็ได้รับการก่อตั้งขึ้นเพื่อโรงเรียนในประเทศแม่สำหรับประเทศอังกฤษโดยเฉพาะ เมื่อเวลาผ่านไป ขอบเขตที่จัดเจนของบทบาททั้งสองก็ได้กัดกร่อนลง
อย่างไรก็ตาม การเปลี่ยนแปลงของชื่อ สมาคมฟันดาบแห่งประเทศอังกฤษ และการยอมรับในฝีมือของสมาชิกระดับอาชีพ โรงเรียนฟันดาบแห่งประเทศอังกฤษยังคงดำเนินการก่อนถึง ค.ศ. 1996 ในบทบาทของการให้บริการระบบการฝึกอบรม, การฝึกฝน และสิ่งอำนวยความสะดวกอื่นๆสำหรับผู้ฝึกสอนฟันดาบสากล

**การอุปถัมภ์**
ในเดือนมกราคม ค.ศ. 2011 สมาคมฟันดาบแห่งประเทศอังกฤษได้ประกาศการสนับสนุนห้าปีด้วยข้อตกลงมูลค่า 1 ล้านปอนด์จากบีซเลย์กรุ๊ป ซึ่งเป็นผู้เชี่ยวชาญด้านประกันภัยกลุ่มลอยด์ ซึ่งบีซเลย์จะเป็นผู้สนับสนุนหลัก เช่นเดียวกันกับการเป็นผู้รับประกันอย่างเป็นทางการ ของกีฬาฟันดาบสากลประเทศอังกฤษจนถึงสิ้นปี ค.ศ. 2015 เพื่อสร้างเป็นมรดกตกทอดในสาขาการกีฬา
แอนดรู ฮอร์ตัน ซึ่งเป็นผู้บริหารระดับสูงของบีซเลย์กล่าวว่า: “กีฬาฟันดาบได้รวมความมีวินัย, ความคล่องตัว และความแม่นยำ ซึ่งคุณสมบัติเหล่านี้เป็นที่ชื่นชมจากทางบีซเลย์ นอกจากนี้ยังเป็นกีฬาที่เราสามารถทำให้เป็นผลงานที่มีความหมาย ทั้งในระดับการแข่งขันสูงสุด และผ่านทางโรงเรียนฟันดาบทั่วประเทศ” 
การลงทุนดังกล่าวมีส่วนช่วยต่อกองทุนของทีมบริเตนใหญ่ (รวมถึง ความคาดหวังในกีฬาพาราลิมปิก) โดยเดอะเนชันแนลอะคาเดมีได้เพิ่มการมีส่วนร่วมในระดับชุมชนเพื่อการกีฬา, การดำเนินการกีฬาฟันดาบของอังกฤษ รวมถึงรายการเวิลด์คัพ ตลอดจนการตลาดและการอุปถัมภ์ด้านการกีฬา

**การบริหาร**
สำนักงานสมาคมฟันดาบแห่งประเทศอังกฤษ ตั้งอยู่ ณ เลขที่ 1 ประตูบารอน 33-35 ถนนรอธส์ไชลด์ ลอนดอน W4 5HT โดยมีประธานคณะกรรมการบริหารปัจจุบัน คือ ปิแอร์ส มาร์ติน

**อ้างอิง**

**แหล่งข้อมูลอื่น**
  British Fencing-  Beazley British Fencing homepage-  Federation Internationale D'escrime-  BBC Sport - Fencing
หมวดหมู่:กีฬาฟันดาบในโอลิมปิกฤดูร้อน
หมวดหมู่:องค์การที่ก่อตั้งในปี พ.ศ. 2445
เทศบาลเมืองดอนสัก

ดอนสัก เป็นเทศบาลเมืองแห่งหนึ่งในอำเภอดอนสัก จังหวัดสุราษฎร์ธานี

**ประวัติ**
เนื่องจากเป็นท้องที่ที่อุดมสมบูรณ์ไปด้วยพืชพันธุ์ธัญญาหาร และแร่ธาตุ จึงมีประชากรต่างถิ่นเคลื่อนย้ายมาตั้งบ้านเรือนทำมาหากิน เช่น ทำกิจการประมง ทำสวนยางพารา สวนผลไม้ ทำให้ตำบลดอนสักมีประชากรหนาแน่น การค้าเจริญ รุ่งเรือง เศรษฐกิจโดยร่วมดีขึ้นตามดำดับ พร้อมทั้งยังเป็นที่ตั้งของส่วนราชการและสถานศึกษา ด้วยองค์ประกอบดังกล่าวในปี พ.ศ. 2542 ได้มีพระราชกฤษฎีกาจัดตั้ง เทศบาลตำบลดอนสัก ขึ้น เพื่อความสะดวกในบริหารและการปกครอง ต่อมาเมื่อวันที่ 21 กรกฎาคม พ.ศ. 2555 ได้มีประกาศกระทรวงมหาดไทยเปลี่ยนแปลงฐานะเทศบาลตำบลดอนสักเป็น เทศบาลเมืองดอนสัก

**ภูมิศาสตร์**
เทศบาลเมืองดอนสักตั้งอยู่ในท้องที่ตำบลดอนสัก อำเภอดอนสัก จังหวัดสุราษฎร์ธานี อยู่ห่างจากกรุงเทพมหานครทางรถยนต์ 690 กิโลเมตร มีอาณาเขตติดต่อ คือ ทิศเหนือ ติดกับอ่าวไทย ทิศใต้ ติดกับตำบลปากแพรกและตำบลไชยคราม ทิศตะวันออก ติดกับตำบลดอนสัก และทิศตะวันตก ติดกับตำบลชลคราม
ลักษณะของพื้นที่เป็นที่ราบเชิงเขา มีภูเขา ภายในบริเวณเขตเทศบาล มีลำห้วยหลายแห่งและมีลำคลองดอนสักกว้างไหลผ่านกลางตัวเมืองจากทิศตะวันตกไปสู่ทิศตะวันออก พื้นที่ทั่วไปเป็นที่ราบ ส่วนที่ราบสูงมีเพียงเล็กน้อย
พื้นที่ของเขตเทศบาลเมืองดอนสัก ตั้งอยู่ทางทิศตะวันออกของตัวจังหวัดสุราษฏร์ธานี ได้รับอิทธิพลจากลมสรสุมตะวันออกเฉียงเหนือที่พัดผ่านอ่าวไทย และมรสุมตะวันตกเฉียงใต้ จากมหาสมุทรอินเดีย จึงทำให้มีช่วงฤดูฝนที่ยาวนาน ระหว่างเดือนพฤษภาคม ถึง เดือนมกราคม

**การขนส่ง**
เทศบาลเมืองดอนสัก มีความสะดวกในการคมนาคมขนส่งติดต่อทั้งภายในเขตเทศบาลและตำบลใกล้เคียง ตลอดจนอำเภอและจังหวัดอื่น ๆ โดยทางรถยนต์และทางเรือ- ทางรถยนต์ โดยทางหลวงแผ่นดินหมายเลข 4142 ไปอำเภอเมืองสุราษฎร์ธานี อำเภอขนอม - ทางเรือ ในเขตเทศบาลเรือโดยสารและมีสถานีรับ – ส่ง ผู้โดยสารถึง 2 สถานี คือ ท่าเรือเฟอร์รี่และท่าเรือซีทรานเฟอร์รี่

**อ้างอิง**

**แหล่งข้อมูลอื่น**
  เว็บไซต์เทศบาลเมืองดอนสัก
ดอนสัก
หมวดหมู่:อำเภอดอนสัก
ทีมพากย์พันธมิตร

พันธมิตร เป็นกลุ่มนักพากย์ชาวไทย มีหัวหน้าทีมพากย์ คือ ปริภัณฑ์ วัชรานนท์ ทำหน้าที่พากย์ภาพยนตร์ต่างประเทศ (ส่วนมากเป็นภาพยนตร์จีน) เอกลักษณ์ของพันธมิตร คือเสียงพูดเปิดเรื่องว่า ให้เสียงภาษาไทยโดย พันธมิตร และมุกตลกที่นำเหตุการณ์ปัจจุบันมาเติมแต่งบทพูดอย่างสนุกสนาน ผ่านเอกลักษณ์เสียงพากย์ที่สร้างเสน่ห์ให้แก่ตัวละคร

**ประวัติ**
กลุ่มพันธมิตรก่อตั้งเมื่อ พ.ศ. 2538 โดย ปริภัณฑ์ วัชรานนท์ แต่ชื่อพันธมิตรเริ่มคิดมาตั้งแต่ พ.ศ. 2535 ในขณะที่เขาทำงานพากย์ที่ช่อง 3 อยู่ พร้อมหานักพากย์จากที่อื่นมาร่วมด้วย มีความหมายคือ "เราจะไม่เป็นศัตรูกับใคร" เริ่มมีผลงานสร้างชื่อคือ ฟงอวิ๋น ขี่พายุทะลุฟ้า (The Storm Riders) ผลงานสร้างชื่อต่อมา เช่น นักเตะเสี้ยวลิ้มยี่ และ คนเล็กหมัดเทวดา พันธมิตรเป็นที่รู้จักในการพากย์ภาพยนตร์ตลก โดยนำมุกจากกระแสดังจากต่าง ๆ และเหตุการณ์ปัจจุบัน มาใช้ในบทพากย์ ในช่วงแรกเคยนำภาพยนตร์ที่ไม่ใช่ตลกมาใส่มุกตลกด้วย ตัวอย่างเรื่อง เกมนรก โรงเรียนพันธุ์โหด ซึ่งเป็นภาพยนตร์ระทึกขวัญ ฉายเมื่อ พ.ศ. 2543 แต่ช่วงหลังไม่ใส่มุกตลกแก่ภาพยนตร์ที่ไม่ใช่แนวตลกอีกต่อไป ซีรีส์และภาพยนตร์ดรามาจะเน้นการพากย์ที่จริงจังมากขึ้น แสดงอารมณ์ของตัวละครเป็นหลัก ภายหลังทีมพากย์พันธมิตรรับงานพากย์โดยเฉพาะภาพยนตร์ต่างประเทศในเครือสหมงคลฟิล์มและมงคลเมเจอร์ รวมถึงซีรีส์ต่างประเทศและภาพยนตร์จีนที่ออกอากาศทางช่องสถานีโทรทัศน์ต่าง ๆ 
ในปี พ.ศ. 2567 ปริภัณฑ์ วัชรานนท์ ผู้ก่อตั้งทีมพากย์พันธมิตร กล่าวว่ากลุ่มทีมพากย์ฯ จะเลิกกลุ่มทำงานกันหลังจากพากย์มานานกว่า 33 ปี โดยคาดว่าจะเป็นช่วงสงกรานต์ปี พ.ศ. 2568 เหตุผลเนื่องจากได้ทำงานมานานกว่า 33 ปี และอายุมากแล้วจึงขอเที่ยวพักผ่อน โดยผลงานการพากย์ชิ้นสุดท้ายของทางทีมคือภาพยนตร์จีนฟอร์มยักษ์เรื่อง มังกรหยก จอมยุทธ์ผู้ยิ่งใหญ่ 

**สมาชิกที่ผ่านมา**
 หัวหน้าทีมพากย์ - ปริภัณฑ์ วัชรานนท์
 นักพากย์ชาย
 นักพากย์หญิง
 รับเชิญ- ดอม เหตระกูล- ดวงดาว จารุจินดา- สันติสุข พรหมศิริ- ชาคริต แย้มนาม- สาวิกา ไชยเดช

**ผลงาน**
 ภาพยนตร์ฮอลลีวูด
 ภาพยนตร์เอเชีย
 ละครซีรีส์- พระพุทธเจ้า มหาศาสดาโลก ออกอากาศทางช่องเวิร์คพอยท์- ศึกสองราชันย์ โปรุส VS อเล็กซานเดอร์ (หรือชื่อใหม่ว่า "โปรุส ศึกสองราชันย์") ออกอากาศทางช่องเวิร์คพอยท์- เดชนางพญาผมขาว ออกอากาศทางช่อง 9 เอ็มคอตเอชดี- เล่าจื๊อ จอมปราชญ์แดนมังกร ออกอากาศทางช่อง 9 เอ็มคอตเอชดี- ฉู่เฉียว จอมใจจารชน ออกอากาศทางช่อง 9 เอ็มคอตเอชดี- วิหคนครา ออกอากาศทางช่อง 9 เอ็มคอตเอชดี- กระบี่เย้ยยุทธจักร 2018 ออกอากาศทางช่อง 9 เอ็มคอตเอชดี- จอมนางเหนือบัลลังก์ ออกอากาศทางช่อง 9 เอ็มคอตเอชดี- ตำนานนางพญางูขาว ออกอากาศทางช่อง 9 เอ็มคอตเอชดี- ตำนานลับสามก๊ก ออกอากาศทางช่อง 9 เอ็มคอตเอชดี- ดาบมังกรหยก ออกอากาศทางช่อง 9 เอ็มคอตเอชดี- เซียนกระบี่เหนือยุทธภพ ออกอากาศทางช่อง 9 เอ็มคอตเอชดี- ฯลฯ
 ภาพยนตร์ไทย (ฉบับพากย์ใหม่)

**อ้างอิง**

**แหล่งข้อมูลอื่น**
  HITSTORY x พันธมิตร : ไขความลับ 'พันธมิตร' ทีมพากย์ระดับตำนาน-  “ทีมพากย์พันธมิตร” เบื้องหลังเสียงไทยที่ใครๆ ก็จำได้ Ft. โต๊ะ-ปริภัณฑ์ | Cinefile-  ณวรา สุวรรณภิงคาร. (2562). กระบวนการกลายเป็นนักพากย์ (Voice Actor) กรณีศีกษา: ทีมพากย์พันธมิตร. คลังปัญญา มหาวิทยาลัยศิลปากร.-  รวมผลงานบางส่วนของทีมพากย์พันธมิตร - บันทึกพากย์ไทย Movie&Series
หมวดหมู่:นักพากย์ชาวไทย
ควอนตัมดอทโซลาร์เซลล์

สปิน-แคสควอนตัมดอทโซลาร์เซลล์ที่สร้างขึ้นโดยกลุ่มซาร์เจนท์ (Sargent Group) มหาวิทยาลัยโตรอนโต แผ่นโลหะบนพื้นผิวด้านหน้ามีการเชื่อมต่อทางไฟฟ้าไปยังแถบชั้นล่าง
ควอนตัมดอทโซลาร์เซลล์ (quantum dot solar cells) เป็นพัฒนาการใหม่ในการวิจัยเซลล์แสงอาทิตย์ที่ใช้จุดควอนตัมเป็นวัสดุไฟฟ้าโซลาร์เซลล์ เมื่อเทียบกับวัสดุส่วนใหญ่ที่รู้จักกันดีอย่างเช่นซิลิคอน, คอปเปอร์ อินเดียม แกลเลียม เซเลไนด์ (copper indium gallium selenide) (CIGS) หรือ CdTe ควอนตัมดอทมีแถบช่องว่าง (bandgaps) ที่มีไว้สำหรับปรับแต่งในหลากหลายช่วงกว้างของระดับพลังงานโดยการเปลี่ยนแปลงขนาดของควอนตัมดอท ซึ่งเป็นไปในทางตรงกันข้ามกับกลุ่มวัสดุที่แถบช่องว่างได้ถูกกำหนดโดยการเลือกองค์ประกอบของวัสดุ คุณสมบัตินี้จะทำให้ควอนตัมดอทน่าสนใจสำหรับโซลาร์เซลล์แบบหลายรอยต่อ (multi-junction solar cells), เมื่อความหลากหลายของระดับพลังงานที่แตกต่างกันถูกนำมาใช้เพื่อแยกพลังงานได้มากขึ้นจากสเปกตรัมแสงอาทิตย์
ประโยชน์ที่อาจเกิดขึ้นจากวิธีการควอนตัมดอทได้นำไปสู่​​การวิจัยอย่างกว้างขวางในภาคสนาม ตัวอย่างแรกที่นำมาใช้คือ ในกระบวนการปลูกฟิลม์บางให้แก่ชั้นผลึกเดี่ยวที่เป็นฐานด้วยลำโมเลกุลแบบเอพพิแท็กซี่ (molecular beam epitaxy)
หมวดหมู่:เซลล์แสงอาทิตย์
ศิริโรจน์ รัฐประเสริฐ

ศิริโรจน์ รัฐประเสริฐ โอม เกิดวันที่ 8 พฤศจิกายน พ.ศ. 2518 เป็นนักกีฬาฟันดาบสากลชาวไทย เขาเข้าร่วมในการแข่งขันเอเป้ประเภทบุคคล ในโอลิมปิกฤดูร้อน 2004

**ประวัติ**
ศิริโรจน์ รัฐประเสริฐ สำเร็จการศึกษาจากคณะนิติศาสตร์ จุฬาลงกรณ์มหาวิทยาลัย และใน พ.ศ. 2542 ศิริโรจน์ได้เป็นตัวแทนจากมหาวิทยาลัยมหิดล เข้าแข่งขันดาบสากลในกีฬามหาวิทยาลัยแห่งประเทศไทย ครั้งที่ 26 ซึ่งจัดขึ้นที่มหาวิทยาลัยเกษตรศาสตร์ ที่ซึ่งเขาได้รับเลือกเป็นนักกีฬายอดเยี่ยม รวมถึงในเดือนสิงหาคม พ.ศ. 2547 ศิริโรจน์ รัฐประเสริฐ และ วีระเดช โคธนี่ ได้เข้าแข่งขันกีฬาฟันดาบให้แก่ทีมชาติไทย ในโอลิมปิกฤดูร้อน 2004 นอกจากนี้ ใน พ.ศ. 2548 เขายังเป็นผู้ได้รับเหรียญทองจากการแข่งขันฟันดาบสากลเอเป้บุคคลชาย ในการแข่งขันซีเกมส์ 2005 ซึ่งจัดขึ้นที่ประเทศฟิลิปปินส์ ที่ซึ่งเขาเป็นฝ่ายชนะ โด ฮุย ครวง นักฟันดาบจากประเทศเวียดนาม
วันที่ 27 พฤศจิกายน พ.ศ. 2551 ศิริโรจน์เข้าแข่งขันรายการการแข่งขันฟันดาบชิงชนะเลิศแห่งประเทศไทย ประจำปี 2551 ชิงถ้วยพระราชทานสมเด็จพระบรมโอรสาธิราชฯ สยามมกุฎราชกุมาร โดยศิริโรจน์เป็นผู้ชนะการแข่งขันเอเป้ จากการเป็นฝ่ายชนะ สุพจน์ ชวาลานฤมิตร ซึ่งเป็นนักกีฬาฟันดาบจากมหาวิทยาลัยเกษตรศาสตร์ ด้วยคะแนน 15-9 ศิริโรจน์ รัฐประเสริฐ เป็นตัวแทนทีมกรุงเทพมหานคร ร่วมกับ ปัณถวิทย์ ฉ่ำ​เจริญ, สุพจน์ ชวาลานฤมิต และ ​โอฬาร ​เกษมสุข เข้าแข่งขันในรายการ กีฬาแห่งชาติ ครั้งที่ 39 ที่ซึ่งทีมของเขาเป็นฝ่ายชนะรางวัลเหรียญทองในประเภทเอเป้ทีมชาย และในวันที่ 6 กันยายน พ.ศ. 2554 ดร. ศิริโรจน์ รัฐประเสริฐ เข้าแข่งขันให้แก่มหาวิทยาลัยศรีปทุม ในรายการชิงชนะเลิศแห่งประเทศไทย ประจำปี 2554 ประเภทเอเป้บุคคลชาย ซึ่งเขาได้อันดับที่ 11

**เกียรติประวัติ**
 พ.ศ. 2542 รางวัลนักกีฬายอดเยี่ยม กีฬามหาวิทยาลัยแห่งประเทศไทย ครั้งที่ 26 ที่มหาวิทยาลัยเกษตรศาสตร์- พ.ศ. 2547 เข้าแข่งขันกีฬาฟันดาบให้แก่ทีมชาติไทย ในโอลิมปิกฤดูร้อน 2004- พ.ศ. 2548 เหรียญทอง เอเป้บุคคลชาย ซีเกมส์ 2005 ที่ประเทศฟิลิปปินส์- พ.ศ. 2551 แชมป์เอเป้ การแข่งขันฟันดาบชิงชนะเลิศแห่งประเทศไทย ที่ศูนย์การค้าแฟชั่นไอร์แลนด์- พ.ศ. 2553 เหรียญทอง เอเป้ทีมชาย กีฬาแห่งชาติ ครั้งที่ 39 ที่จังหวัดชลบุรี

**งานเขียนโดย ศิริโรจน์ รัฐประเสริฐ**
 พ.ศ. 2543. สาเหตุและพฤติกรรมการเสพยาอี: ศึกษาเฉพาะกรณีกลุ่มผู้เสพยาอี. กรุงเทพมหานคร มหาวิทยาลัยมหิดล. รวม 151 หน้า. ISBN 9746640828.

**เครื่องราชอิสริยาภรณ์**

**อ้างอิง**

**แหล่งข้อมูลอื่น**
  พลโท ชาติชาย เกษมวงศ์ อุปนายก หมายเลขสองของสมาคมฟันดาบสมัครเล่นแห่งประเทศไทย-  Hero ของพวกเรา
หมวดหมู่:นักฟันดาบสากลชาวไทย
หมวดหมู่:ผู้เข้าแข่งขันโอลิมปิกฤดูร้อน 2004
หมวดหมู่:นักกีฬาเหรียญทองซีเกมส์ชาวไทย
หมวดหมู่:ผู้ฝึกสอนฟันดาบสากลชาวไทย
หมวดหมู่:นักเขียนชาวไทย
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากคณะสังคมศาสตร์และมนุษยศาสตร์ มหาวิทยาลัยมหิดล
หมวดหมู่:บุคคลจากคณะนิติศาสตร์ มหาวิทยาลัยศรีปทุม
หมวดหมู่:บุคคลจากจังหวัดนนทบุรี
หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักกีฬาโอลิมปิกทีมชาติไทย
หมวดหมู่:ผู้เข้าแข่งขันโอลิมปิกฤดูร้อน 2004

หมวดหมู่:บุคคลในคริสต์ศตวรรษที่ 21
2004
หมวดหมู่:โอลิมปิกฤดูร้อน 2004
นกกินปลี

นกกินปลี (Sunbird) เป็นวงศ์ของนกเกาะคอนขนาดเล็ก ใช้ชื่อวิทยาศาสตร์ว่า Nectariniidae
เป็นนกขนาดเล็ก มีความยาวเต็มที่ประมาณ 10-15 เซนติเมตร มีจุดเด่น คือ มีจะงอยปากยาวโค้ง ที่ภายในกลวงเป็นท่อ และมีลิ้นขนาดยาวอยู่ในนั้น ใช้สำหรับดูดกินน้ำต้อยจากดอกไม้เป็นอาหารหลัก บางครั้งอาจจะกินแมลงด้วย และนำไปเลี้ยงดูลูกอ่อน สามารถบินได้ด้วยความรวดเร็ว จึงมีลักษณะคล้ายกับนกฮัมมิงเบิร์ด (Trochilidae) ที่พบในทวีปอเมริกา ความคล้ายคลึงกันเกิดจากวิวัฒนาการเบนเข้าซึ่งเกิดจากวิถีชีวิตการกินน้ำหวานที่คล้ายคลึงกัน
เป็นนกที่มีสีสันสวยงาม ตัวผู้จะมีสีสวยและขนาดตัวใหญ่กว่าตัวเมีย พบกระจายพันธุ์ในซีกโลกที่เรียกว่า โลกเก่า คือ ทวีปยุโรป, แอฟริกา, เอเชีย และทวีปออสเตรเลีย รังทำด้วยเปลือกไม้และใบไม้แขวนห้อยอยู่ปลายกิ่งไม้ ดูรุงรังคล้ายถุงขยะ บางครั้งอาจเข้ามาทำรังในชายคาบ้านของมนุษย์ ตัวเมียเป็นฝ่ายกกไข่และดูแลลูก ขณะที่ตัวผู้จะเป็นดูแลอยู่ข้างนอกและหาอาหารมาป้อนให้
พบทั้งหมด 145 ชนิด ใน 16 สกุล  พบในประเทศไทยได้ 22 ชนิด เช่น นกกินปลีอกเหลือง (Cinnyris jugularis), นกกินปลีดำม่วง (C. asiaticus) เป็นต้น 

**สกุล**
 Chalcoparia- Deleornis- Anthreptes - Hedydipna- Anabathmis- Dreptes- Anthobaphes- Cyanomitra- Chalcomitra- Leptocoma- Nectarinia- Drepanorhynchus- Cinnyris- Aethopyga- Kurochkinegramma - Arachnothera

**รูปภาพ**

**อ้างอิง**

**แหล่งข้อมูลอื่น**
  วีดีโอนกกินปลี
หมวดหมู่:นกเกาะคอน
เจ้าอุปราช (บุญทวงษ์)

เจ้าอุปราช (บุญทวงษ์) บุน-ทะ-วง เป็นเจ้าอุปราชนครเชียงใหม่ในรัชสมัยพระเจ้าอินทวิชยานนท์ เจ้าผู้ครองนครเชียงใหม่องค์ที่ 7 ถือเป็นเจ้าอุปราชที่มีบทบาทสูงเทียบเจ้าผู้ครองนครเชียงใหม่ เพราะสามารถยกเลิกคำสั่งของเจ้าผู้ครองนครเชียงใหม่ได้ จนมีการกล่าวว่าหากเจ้าอุปราช (บุญทวงษ์) ยังมีพระชนม์อยู่ การแทรกแซงจากสยามจะกระทำได้ยากยิ่ง

**พระประวัติ**
เจ้าบุญทวงษ์ เป็นโอรสในพระยาราชวงศ์ (มหาพรหมคำคง) กับแม่เจ้าคำหล้า และมีศักดิ์เป็นหลานของพระยาคำฟั่น เจ้าผู้ครองนครเชียงใหม่ องค์ที่ 3 มีราชอนุชาและราชขนิษฐา ร่วมราชบิดา 16 พระองค์ มีพระนามตามลำดับ ดังนี้- พระเจ้าอินทวิชยานนท์ พระเจ้านครเชียงใหม่ องค์ที่ 7- เจ้าอุปราชบุญทวงษ์ เจ้าอุปราชนครเชียงใหม่ - - เจ้าราชภาติกวงศ์ น้อยเทพวัง เจ้าราชภาติกวงศ์นครเชียงใหม่- เจ้าน้อยไชยลังกา- เจ้าหญิงฟองนวล- เจ้าหญิงดวงเทพ- เจ้าหญิงบุญฝ้าย- เจ้าหญิงคำทิพย์- เจ้าน้อยไชยวงศ์- เจ้าดวงทิพย์ - เจ้าปู่ใน "เจ้าทิพย์สมาตย์ ณ เชียงใหม่" "คุณหญิง เจ้าฉมชบา (ณ เชียงใหม่) วรรณรัตน์" "เจ้าวัฒนา (ณ เชียงใหม่) โชตนา"- เจ้าบุญสม- เจ้าหญิงบัวใส- เจ้าหญิงบัวเที่ยง- เจ้าหญิงกาบเมือง- เจ้าน้อยอ๋อ- เจ้าหญิงแว่นคำ

**โอรส**
เจ้าบุญทวงษ์ สมรสกับเจ้าฟองแก้ว มีโอรส 4 พระองค์ คือ- เจ้าสิงห์โต- เจ้าโสรส- เจ้าราชบุตร (คำตื้อ)- เจ้าแสงเมือง

**กรณียกิจ**
เจ้าบุญทวงษ์ มีบทบาทในการช่วยพระเชษฐาปฏิบัติพระภารกิจเมื่อครั้งยังมิได้ดำรงตำแหน่งเจ้าผู้ครองนครเชียงใหม่ กระทั่งในปี พ.ศ. 2416 พระเจ้าอินทวิชยานนท์ ได้รับโปรดเกล้าฯ แต่งตั้งเป็นเจ้าผู้ครองนครเชียงใหม่ ต่อมาเจ้าหลวงได้มอบหมายให้เจ้าบุญทวงษ์ นำเครื่องบรรณาการไปถวายที่สยาม จึงได้รับพระมหากรุณาธิคุณพระบาทสมเด็จพระจุลจอมเกล้าเจ้าอยู่หัว โปรดเกล้าฯ แต่งตั้งเป็น "เจ้าอุปราช" ในปี พ.ศ. 2416 ภายหลังจากที่พระเจ้าอินทวิชยานนท์ ได้รับโปรดเกล้าฯ เป็นเจ้าหลวงแล้ว 6 เดือน
ในตำแหน่งเจ้าอุปราชนั้น เจ้าบุญทวงษ์ ได้ปฏิบัติหน้าที่เสมือนเป็นเจ้าหลวงองค์ที่ 2 ปฏิบัติหน้าที่แม่ทัพในยามสงคราม เป็นผู้อำนวยการรักษาความสงบในอาณาจักรยามสงบ และเป็นหัวหน้าคณะลูกขุนตุลาการพิจารณาโทษ
เจ้าอุปราช (บุญทวงษ์) ถึงแก่กรรมในปี พ.ศ. 2425

**ราชตระกูล**

**อ้างอิง**

**แหล่งข้อมูลอื่น**
 ปราณี ศิริธร ณ พัทลุง. เพ็ชร์ล้านนา. (ครั้งที่ 2) เชียงใหม่ :ผู้จัดการ ศูนย์ภาคเหนือ, 2538.- สมหมาย เปรมจิตต์, สถาบันวิจัยสังคม มหาวิทยาลัยเชียงใหม่. ตำนานสิบห้าราชวงศ์ (ฉบับสอบชำระ) . เชียงใหม่: มิ่งเมือง, 2540.- ศักดิ์ รัตนชัย. พงศาวดารสุวรรณหอคำนครลำปาง (ตำนานเจ้าเจ็ดพระองค์กับหอคำมงคล ฉบับสอบทานกับเอกสารสืบค้น สรสว.ลำปาง) .- เจ้าวงศ์สัก ณ เชียงใหม่, คณะทายาทสายสกุล ณ เชียงใหม่. เจ้าหลวงเชียงใหม่. กรุงเทพฯ: อมรินทร์พริ้นติ้ง แอนด์ พับลิชชิ่ง จำกัด (มหาชน), 2539.- คณะทายาทสายสกุล เจ้าหลวงเมืองพะเยา, สถาบันศิลปวัฒนธรรมโยนก. ครบรอบ 100 ปี แม่เจ้าทรายมูล (มหาวงศ์) ไชยเมือง และประวัติสายสกุลเจ้าหลวงเมืองพะเยา พุทธศักราช 2387 - 2456. พะเยา :บ.ฮาซัน พริ้นติ้ง จก., 2546- นงเยาว์ กาญจนจารี. ดารารัศมี : พระประวัติพระราชชายา เจ้าดารารัศมี. เชียงใหม่ :สุริวงศ์บุ๊คเซนเตอร์, 2539.
หมวดหมู่:เจ้าอุปราชนครเชียงใหม่
หมวดหมู่:สกุล ณ เชียงใหม่
หมวดหมู่:เจ้าอุปราช
หมวดหมู่:เจ้านายฝ่ายเหนือ
อุปราช (บุญทวงษ์)
เสน่ห์ เชาว์สุรินทร์

เสน่ห์ เชาว์สุรินทร์ (26 มกราคม พ.ศ. 2495 – ) เป็นนักฟันดาบสากลชาวไทย ผู้ซึ่งเข้าแข่งขันทั้งประเภทบุคคลและประเภททีม ในรายการเอเป้ที่โอลิมปิกฤดูร้อน 1976 และเคยดำรงตำแหน่งที่ปรึกษา 11 ของบริษัท ท่าอากาศยานไทย จำกัด (มหาชน)

**ประวัติ**
เสน่ห์ เชาว์สุรินทร์ ได้เข้าแข่งขันฟันดาบสากลเอเป้ทั้งในประเภทบุคคลและประเภททีม ในโอลิมปิกฤดูร้อน 1976 ร่วมกับนักฟันดาบสากลทีมชาติไทย ซึ่งได้แก่ ทวีวัฒน์ หุราพันธ์ และ สุทธิพงษ์ สันติเทวกุล
ในเดือนกันยายน พ.ศ. 2550 เสน่ห์ เชาว์สุรินทร์ ซึ่งดำรงตำแหน่งรองกรรมการผู้อำนวยการใหญ่ (สายงานอำนวยการ) ได้เป็นหนึ่งในผู้ทำการสมัครชิงตำแหน่งกรรมการผู้อำนวยการใหญ่ บริษัท ท่าอากาศยานไทย จำกัด (มหาชน) โดยทางเว็บไซต์สยามธุรกิจ กล่าวถึงเขาว่า เป็นผู้มีความใจเย็น สุขุมรอบคอม มีวิสัยทัศน์ รวมถึงเป็นนายกสโมสรการท่าอากาศยานแห่งประเทศไทยมา 2 สมัย
ส่วนในปี พ.ศ. 2552 เสน่ห์ เชาว์สุรินทร์ ได้ทำหน้าที่เป็นหัวหน้าคณะทำงานในการศึกษาแนวทางการฟื้นฟูให้แก่ท่าอากาศยานไทย เนื่องจากความไม่สงบทางการเมือง และเดือนตุลาคม ของปีเดียวกันนี้ เขาได้มีส่วนต่อการวางแผนดำเนินงานในส่วนภูมิภาคให้แก่บริษัท ใน พ.ศ. 2553 เสน่ห์ เชาว์สุรินทร์ ได้ทำหน้าที่เป็นตัวแทนจากท่าอากาศยานไทย โดยเป็นประธานในการพิจารณาเจรจาต่อยูเอชกรุ๊ป เพื่อขอปรับแก้สัญญาว่าจ้าง ที่ซึ่งเขาได้ลาออกจากตำแหน่งกรรมการโรงแรมท่าอากาศยานสุวรรณภูมิ
เสน่ห์ เชาว์สุรินทร์ เกษียณอายุราชการใน พ.ศ. 2555 โดยมีงาน​เลี้ยง​เกษียณอายุราช​การ​ที่จังหวัดเชียงใหม่ ตำแหน่งสุดท้ายที่เขาดำรงก่อนเกษียณคือ ที่ปรึกษาระดับ 11 ซึ่งมี ม.ล.ปนัดดา ดิศกุล ผู้ว่าราชการจังหวัดเชียงใหม่เป็นประธาน

**อ้างอิง**

**แหล่งข้อมูลอื่น**
  กีฬาและสถิติ - Welcome to Olympic Committee Of Thailand date=2012-09-02 -  คาดเที่ยวบินตปท.สู่เชียงใหม่กลับมาคึกคักช่วงไฮซีซั่น date=2013-05-16 -  ภาพนักดาบไทยที่อิหร่านเมื่อ 35 ปีมาแล้ว-  คณะผู้บริหาร ทอท.fix-attempted=yes 
หมวดหมู่:นักฟันดาบสากลชาวไทย
หมวดหมู่:นักกีฬาโอลิมปิกทีมชาติไทย‎
หมวดหมู่:นักฟันดาบสากลในโอลิมปิกฤดูร้อน 1976
หมวดหมู่:ผู้ฝึกศิลปะการต่อสู้จากจังหวัดเชียงใหม่
เออเรอบรู

เออเรอบรู (Örebro) เป็นเมืองเอกของมณฑลเออเรอบรู ประเทศสวีเดน มีประชากร 107,038 คน ในปี ค.ศ. 2010 ตั้งอยู่บนฝั่งตะวันออกของทะเลสาบเยลมาเรน เป็นสถานที่มีการประชุมครั้งสำคัญหลายครั้ง รวมทั้งการประชุมแห่งชาติใน ค.ศ. 1810 ซึ่งเป็นการรับเลือกมกุฎราชกุมารแห่งสวีเดน ซึ่งต่อมาภายหลังได้ครองราชย์เป็นพระเจ้าชาร์ลที่ 14

**อ้างอิง**
หมวดหมู่:เมืองในประเทศสวีเดน
เย็ลมาเริน

เย็ลมาเริน (Hjälmaren) เป็นทะเลสาบใหญ่เป็นอันดับ 4 ของประเทศสวีเดน ตั้งอยู่ติดกับทะเลสาบแมลาเริน สามารถเชื่อมต่อกับกรุงสต็อกโฮล์มผ่านทางคลองเย็ลมาเรอ ทะเลสาบมีความยาว 63 กิโลเมตร กว้างราว 20 กิโลเมตร มีความลึกเฉลี่ย 6 เมตร มีพื้นผิว 485 ตารางกิโลเมตร มีเมืองเออเรอบรูตั้งอยู่ริมฝั่ง มีงานเทศกาลดนตรีจัดใกล้ทะเลสาบหลายเทศกาล

**อ้างอิง**
หมวดหมู่:ทะเลสาบในประเทศสวีเดน
หมวดหมู่:ทะเลสาบในประเทศสวีเดน

สวีเดน
สวีเดน
หมวดหมู่:ธรณีสัณฐานในประเทศสวีเดน
หมวดหมู่:สถานที่ท่องเที่ยวในประเทศสวีเดน
ศรานุวัฒน์ นุศาสตร์สังข์

ศรานุวัฒน์ นุศราสตร์สังข์ เกิดที่จังหวัดร้อยเอ็ด เริ่มต้นสายฟุตบอลอาชีพจากผลผลิต Academy ชลบุรีเอฟซี ของโรงเรียนอัสสัมชัญศรีราชา ปี 2522 (ทีมเยาวชนชลบุรี เอฟซี U18) รุ่นเดียวกับ พิภพ อ่อนโม้, จักรพันธ์ ปั่นปี, อภิชาติ ยนไธสง, สุจินต์ นาคนายม,  ชวฤทธิ์ เขียวชอุ่ม, นิติพงษ์ ไสยสิทธิ์ ปัจจุบันเป็นหัวหน้าผู้ฝึกสอนให้กับยโสธร ในไทยลีก 3 โดยเคยเป็นหัวหน้าผู้ฝึกสอนให้กับสี่แคว ซิตี้ มาก่อน

**อ้างอิง**
หมวดหมู่:นักฟุตบอลชายชาวไทย
หมวดหมู่:ผู้จัดการทีมฟุตบอลชาวไทย
หมวดหมู่:ผู้เล่นสโมสรฟุตบอลชลบุรี
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลจัมปาศรี ยูไนเต็ด
หมวดหมู่:ผู้เล่นสโมสรฟุตบอลราชวิถี
หมวดหมู่:ผู้เล่นสโมสรฟุตบอลแบงค็อก ยูไนเต็ด
หมวดหมู่:ผู้เล่นสโมสรฟุตบอลคัสตอม ยูไนเต็ด
หมวดหมู่:ผู้เล่นสโมสรฟุตบอลขอนแก่น
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลนครราชสีมา มาสด้า
หมวดหมู่:ผู้เล่นสโมสรฟุตบอลยาสูบ
หมวดหมู่:นักฟุตบอลจากจังหวัดร้อยเอ็ด
วัดป่าอนาลโย

วัดป่าอนาลโย (อังกฤษ:Wat Pah Analayo) เป็นวัดไทยสังกัดธรรมยุติกนิกายในประเทศเยอรมนี จดทะเบียนสมาคมในประเทศเยอรมันโดยใช้ชื่อ Buddhistischer Verein NRW e.V.ตั้งขึ้นเพื่อให้พุทธศาสนิกชนในเยอรมันทั้งชาวไทยและชาติต่าง ๆ ที่สนใจในพระพุทธศาสนาในประเทศเยอรมนีได้มีโอากาสเข้ามาศึกษาพระพุทธศาสนา

**ที่ตั้ง**
วัดป่าอนาลโย ตั้งอยู่ที่ ถนนอิมโบเด้นเลขที่ 13 รหัสไปรษณีย์ 51570 เมืองวินเด็ค ประเทศเยอรมนี (Im Boden 13 51570 Windeck-Langenberg Germany) 

**ประวัติ**
วัดป่าอนาลโยถือว่าเป็นวัดไทยสังกัดธรรมยุติกนิกาย ที่ที่ชื่อว่าเก่าแก่ของประเทศเยอรมัน โดยการบุกเบิกโดยท่านพระอาจารย์ชัชวาลย์ สุภทฺโท ซึ่งปัจจุบันก็คือเจ้าอาวาสแห่งนี้ โดยเริ่มตั้งแต่ ปี พ.ศ. 2532 โดยการเดินทางมาประเทศเยอรมนีเพื่อมาเยี่ยมพี่สาวแต่อยู่ได้ไม่นานเพราะปัญหาเรื่องวีซ่า ภายหลังพุทธศาสนิกชนชาวไทยได้นิมนต์ท่านมาประเทศเยอรมนีอีกครั้งที่กรุงเบอร์ลินในปี พ.ศ. 2535 และได้จำพรรษาที่เมืองฮัมบวร์ค และในปีต่อมาท่านก็ได้รับนิมนต์ให้มาจำพรรษาที่เมืองดอร์ทมุนท์ พุทธศานิชกที่เมืองดอร์ทมุนท์ให้ความสนใจในพุทธศาสนาและอยากให้ท่านสร้างวัดขึ้นที่เมืองนี้ จึงเริ่มตั้งสมาคมพุทธในแคว้นนอร์ทไรน์เวสฟาเล่น (Buddhistischer Verein NRW e.V.) เลขทะเบียนสมาคมที่ VR.4416 เพื่อให้การตั้งวัดถูกต้องตามกฎหมายของประเทศเยอรมนี หลังจากนั้นท่านได้เช่าบ้านอยู่ชั่วคราวเพื่อเก็บเงินสะสมซื้อที่ดินสร้างวัดและ ในปี พ.ศ. 2545 ท่านได้เก็บรวมรวมเงินได้จำนวนหนึ่งและได้ซื้อที่เพื่อสร้างวัดที่เมืองวินเด็คโดยซื้อที่ดินได้ 2 แปลงประมาณ 1 ไร่ และที่ดินสำหรับบริเวณสวน 1 แปลง 2 ไร่ รวมที่ดินทั้งหมดประมาณ 3 ไร่ และในวันที่ 9 ตุลาคม พ.ศ. 2546 ทำพิธีวางศิลาฤกษ์เพื่อปลูกสร้างตัวอาคาร หลังจากนั้น 1 ปี เริ่มการก่อสร้างตัวอาคารซึ่งเป็นอาคารอนกประสงค์ 2 ชั้น พื้นที่ใช้สอยประมาณ 282 ตรม.แล้วเสร็จในปี พ.ศ. 2548 และในวันที่ 13 พฤษภาคม พ.ศ. 2550 ได้จัดพิธีผูกพัทธสีมาฝั่งลูกนิมิตโดยมีพระธรรมเมธาจารย์ (อิ่ม อรินฺทโม) วัดโสมนัสราชวรวิหาร ให้ความอนุเคราะห์ เรื่องการจัดงานผูกพัทธสีมาฝังลูกนิมิต งานนี้ถือว่าเป็นครั้งแรกที่มีขึ้นในประเทศสหพันธ์สาธารณรัฐเยอรมนี โดยมีสมเด็จพระวันรัต (จุนท์ พฺรหฺมคุตฺโต)  วัดบวรนิเวศราชวรวิหาร ขณะดำรงสมณศักดิ์ที่พระพรหมมุนี เป็นประธาน

**ลำดับเจ้าอาวาส**
 พระครูวิศิษฏ์ภาวนาวิธาน วิ. (ชัชวาลย์ สุภทฺโท) (พ.ศ. 2548 - ปัจจุบัน)

**อ้างอิง**
  เว็บไซต์วัดป่าอนาลโย date=2009-06-04 

** ดูเพิ่ม**
 รายชื่อวัดไทยในต่างประเทศ
ป่าอนาลโย
ป่าอนาลโย
หมวดหมู่:ความสัมพันธ์ไทย–เยอรมนี
หมวดหมู่:สิ่งก่อสร้างในรัฐนอร์ทไรน์-เว็สท์ฟาเลิน
หมวดหมู่:ศาสนสถานในประเทศเยอรมนี